



Firea a susținut din nou că ideală ar fi fost o alianță a PSD cu ALDE și ProRomânia pentru o candidatură comună la Cotroceni.





"Poate va veni și vremea mea. (...) O să respect decizia colegilor. Dacă ei nu cred în această variantă (candidatura sa - n.r.), este bine să respect decizia lor. Și eu sunt convinsă că odată cu acestă decizie colegii își vor asuma și rezultatul la prezidențiale, finalitatea lor", a declarat Firea.





Întrebată dacă nedesemnarea ei în cursa pentru Cotroceni înseamnă că PSD nu o iubește, Gabriela Firea a răspuns: "Nu neapărat. Dacă ai mei colegi nu consideră că varianta mea este cea corectă, nu le pot impune, dragostea cu de-a sila nu se poate".

Dăncilă a declarat, luni seară, că așteaptă până în 3 august un răspuns de la Călin Popescu Tăriceanu și de la Victor Ponta cu privire la susținerea unui candidat PSD la prezidențiale. Decizia are loc în urma discuției pe care liderul PSD a avut-o cu liderii ALDE și Pro România la Vila Lac.





Ponta a dezvăluit, luni seară, că premierul i-a propus să susţină candidatul PSD la alegerile prezidenţiale, iar el a spus că nu există un răspuns nici pozitiv, nici negativ, pentru că vrea să ştie care este "planul ca lucrurile să meargă bine". Ponta a apreciat, la TVR1, că la şedinţa Comitetului Executiv Naţional al PSD Viorica Dăncilă va fi desemnată drept candidatul la prezidenţiale. El a adăugat că dialogul va continua, "dacă este cazul", adăugând că un candidat susţinut de PSD, ALDE şi Pro România va intra în turul II al alegerilor prezidenţiale.





"În primul rând, doamna Dăncilă mi-a spus în particular ceea ce a spus şi în public, că ar vrea să susţinem toţi un singur candidat, dar, sigur, de la PSD. Domnul Tăriceanu spune: vreau să susţinem un singur candidat, pe domnia sa. Iar eu spun: explicaţi-mi de ce să fac acest lucru. Argumentul doamnei Dăncilă a fost ca să intre un candidat de stânga în turul II", a explicat Ponta, potrivit Agerpres.





Comitetul Executiv urmează să valideze propunerea, iar decizia finală de validare a candidatului va fi luată la congresul PSD din 3 august.Viorica Dăncilă a avut cale liberă după ce și primarul Capitalei, Gabriela Firea, rămasă fără susținere, și-a anunțat colegii în ședința Biroului Permanent Național că își retrage candidatura, potrivit unor surse din partid citate de Mediafax . Gabriela Firea a declarat, înaintea ședinței că dacă colegii săi vor considera că nu ea este varianta potrivită, atunci le va respecta decizia și speră ca odată cu această hotărâre ei să își asume și rezultatul de la alegerile prezidențiale.Viorica Dăncilă, care a cerut susținerea ALDE și ProRomânia pentru susținerea candidatului PSD la Cotroceni, spunea înaintea ședinței că orice candidatură trebuie să fie susținută de un vot în partid. ”Bineînțeles că sprijnul ALDE și ProRomânia este important, dar PSD este hotărât să meargă în aceste alegeri și nu numai să intre in turul doi, ci să le și câștige”, a spus liderul partidului.